EkBass/fiwiki-20250220-pages-articles huggingface dataset:
Dravida Munnetra Kazhagam

Dravida Munnetra Kazhagam (lyh. DMK) on intialainen vuonna 1949 alkunsa saanut puolue, jonka poliittinen menestys on ollut suurinta Tamil Nadun osavaltiossa. Puolueen perusti C. N. Annadurai alun perin separatistisena, itsenäistä tamilivaltiota ajavana puolueena. Vuonna 1962 puolue muuttui nationalistisemmaksi ja alkoi kannattamaan dravidojen aseman parantamista Intiassa sekä Sri Lankan tamilien auttamista. Hindin vastustaminen Tamil Nadussa ja paikallisen tamilikielen puolustaminen toi puolueelle kannatusta, minkä turvin puolue saavutti huomattavaa menestystä 1960-luvulla. Vuoden 1967 osavaltiovaaleissa Annadurai valittiin Tamil Nadun pääministeriksi puolueen saadessa enemmistön paikoista. Annadurain kuoltua kahden vuoden päästä osavaltion ja puolueen johdon otti M. Karunanidhi. Vuonna 1972 puolue hajosi kahtia, kun M. G. Ramachandranin johdolla siitä irtautui uusi puolue nimeltä All India Anna Dravida Munnetra Kazhagam. Puolue voitti vuosien 1989, 1996 ja 2006 osavaltiovaalit Tamil Nadussa, mutta hävisi Ramachandran luomalle kilpailijalle vuosina 1991, 2001 ja 2011. Vuonna 2018 puolueen puheenjohtajaksi valittiin M. K. Stalin, joka on entisen puheenjohtajan Karunanidhin poika. Vuonna 2019 puolue ilmoitti värväävänsä transsukupuolisia jäsenikseen. Transsukupuolisten oikeuksia ajavan Sahodaran-järjestön mukaan DMK on ensimmäinen intialainen puolue, jonka muodostama osavaltiohallitus on ottanut yhteisön huomioon. ==Lähteet== Luokka:Intian puolueet
Alpo Vammelvuo

Alpo Hilpas Vammelvuo (26. elokuuta 1923 Riihimäki – 27. huhtikuuta 1963) oli suomalainen mainostoimittaja ja elokuvanäyttelijä. Hän oli naimisissa vuosina 1945–1953 kirjailija Eila Pennasen ja 1955–1963 ballerina Seija Silfverbergin kanssaTero Halvorsen, Seija Silfverberg : ballerina kuin liekki. Kustantaja Fuga 2022. ISBN 9789526878133. Vammelvuo on haudattu Honkanummen hautausmaalle Vantaalle. == Elokuvarooleja == * Tanssi yli hautojen, 1950 Adolf Ivar Arvidsson * Tuntematon sotilas, 1955 Sarastien adjutantti * Tähtisilmä, 1955 taiteilija Vallinen * Lain mukaan, 1956 raatimies * Muuan sulhasmies, 1956 musikantti Veräjämaa * Riihalan valtias, 1956 Riihalan Antti * Pää pystyyn Helena, 1957 maisteri Kai Werne == Lähteet == Luokka:Suomalaiset elokuvanäyttelijät Luokka:Vuonna 1923 syntyneet Luokka:Vuonna 1963 kuolleet
Kushima

Kushima () on Japanin kaupunki Kyūshūn saarella Miyazakin prefektuurissa. Se sijaitsee aivan prefektuurin eteläosassa Tyynenmeren Hyūganmeren ja Shibushinlahden rannikolla. Lännessä se rajautuu Kagoshiman prefektuuriin. Kaupungin alueella on kaksi vuorijonoa, joita peittävät metsät; vuorilta alkunsa saava Fukushimajoki virtaa kaupungin ydinalueen läpi ja muodostaa viljavan alluviaalitasangon. Kushimassa on 18 012 asukasta (vuonna 2017) ja sen pinta-ala on 295,16 neliökilometriä. Kushiman keskusta sijaitsee Nishikatan kaupunginosassa, joka kehittyi Toyotomi Hideyoshin valloitusretkien jälkeen linnanaluskaupunkina. Edo-kaudella se oli Takanaben daimiokunnan eksklaavina aina Meiji-restauraatioon saakka. Alueen nimenä Kushima (櫛間) on vanha, mutta nykyinen Kushiman kaupunki perustettiin vuonna 1954, kun aiempi Fukushiman maaseutukaupunki ja neljä kyläkuntaa liitettiin yhteen. Merkittäviä elinkeinoja ovat muun muassa sitrushedelmien, trooppisten hedelmien ja kasvisten viljely sekä kalastus. Matkailijoita kaupunkiin houkuttelevat erilaiset luonnonnähtävyydet, kuten Toinniemi villeine misakinhevosineen ja Kōjiman saari, jolla elää japaninmakakeja. Kaupunkia palvelee JR Kyūshūn Nichinan-linja. == Kuvia == Tiedosto:鬢垂島（ びんだれじま） - panoramio.jpg|Bindarejiman saari Tiedosto:串間神社拝殿側面.jpg|Kushima-jinjan rukoushalli Tiedosto:赤池渓谷 - panoramio.jpg|Akaiken laaksoa == Lähteet == == Aiheesta muualla == * Kaupungin internetsivut Luokka:Miyazakin prefektuurin kaupungit
Romaaninen taide

Romaaninen taide edeltää Euroopan taidehistoriassa gotiikkaa, mutta siirtymä tyylistä toiseen tapahtui kuitenkin asteittain ja eri aikoihin eri paikoissa. Romaanisen taiteen synty sijoitetaan yleensä 900-luvun lopun Länsi-Eurooppaan, karolingisen renessanssin jälkeiseen aikaan. Tyylin tärkeimmät esikuvat löytyvät kuitenkin Bysantin mosaiikkitöistä. Tyylisuuntauksen nimitys viittaa romaanisiin kansoihin, lähinnä Italiaan ja Espanjaan, ja kiertelevät italialaiset mestarit levittivätkin sen vaikutteita ympäri Eurooppaa. Myös Saksassa vaikuttanut ottolainen renessanssi lasketaan tavallisesti romaaniseen taiteeseen.Kämäräinen 1986, s. 133–134 Romaanisen taiteen ajalta tunnetaan parhaiten kristillinen taide, mutta linnojen ja muiden rakennusten koristeiksi tehtiin myös maallisia kuvia. Romaaniseen arkkitehtuurin jykevä rakennustapa tuotti linnoihin ja kirkkoihin suuria seinäpintoja, joita alettiin koristella. Rakennusten portaaleihin veistettiin reliefejä, joiden henkilöhahmot olivat peräisin Raamatusta. Henkilöhahmot ovat romaanisessa taiteessa usein asetelmallisia, ja myös maalaukset ovat sommittelultaan melko jäykkiä. Tämä johtuu osittain siitä, ettei taiteessa tuolloin ollut tärkeimpänä päämääränä luonnonmukaisuus tai kauneus, vaan selkeä ilmaisu ja opettavaisuus. Kuvataiteissa keskeisellä sijalla oli voimakas tunteisiin vetoaminen. Tämä näkyy selvimmin siinä, että Jeesuksen ristiinnaulitseminen nousi keskeiseksi kuva-aiheeksi 900-luvulla. Aiemmin tätä aihetta oli pikemminkin vältelty. Neitsyt Maria nousi toiseksi tärkeäksi kuva-aiheeksi 1100-luvulla. Käsikirjoitusten kuvituksessa ei Manner-Euroopassa tapahtunut suuria muutoksia, mutta Britteinsaarilla ja Irlannissa pitkään vaikuttanut kelttiläinen tyyli väistyi 1100-luvun puolivälin jälkeen. Yksi romaanisen kuvataiteen merkittävimpiä taideteoksia on Bayeux’n seinävaate, joka kuvaa Vilhelm Valloittajan Englannin valloitusretkeä vuodelta 1066. Kuvakudos on tehty luultavasti vuosina 1066-1086. Siirtyminen gotiikkaan tapahtui Alppien pohjoispuolella jo noin vuoden 1150 tienoilla, mutta Italiassa romaaninen tyyli säilyi vallitsevana vielä 1200-luvun puoliväliin saakka. == Katso myös == *Romaaninen arkkitehtuuri == Lähteet == * Kämäräinen, Aki et al. (toim.): Suomen ja maailman taide - Hakemisto, Sanasto. WSOY, 1986. ISBN 951-0-10729-8 === Viitteet === == Aiheesta muualla == Luokka:Keskiajan taide
M. K. Stalin

Muthuvel Karunanidhi Stalin (s. 1. maaliskuuta 1953) on intialainen poliitikko, joka valittiin vuonna 2018 isänsä seuraajaksi Dravida Munnetra Kazhagam -puolueen puheenjohtajaksi. Ennen sitä hän on hoitanut useita puolueen sisäisiä tehtäviä, toimien muun muassa talousvastaavana sekä nuorisosiiven sihteerinä ja puolueen varapääsihteerinä. Hän on myös toiminut Chennain pormestarina ja Tamil Nadun varapääministerinä vuosina 2006–2011. Nimensä Stalin sai isältään, joka nimesi poikansa Josif Stalinin mukaan kuultuaan neuvostojohtajan kuolemasta. Nuoruudessaan 14-vuotiaana Stalin kampanjoi ensimmäisen kerran vuoden 1967 vaaleissa. Hän perusti puolueensa nuorisojärjestön vuonna 1980, jonka jälkeen hän kahden vuoden päästä aloitti yii neljä vuosikymmentä kestäneen uransa sen sihteerinä. Stalin on profiloitunut osavaltioiden autonomian kannattajana, vuonna 2019 hän oli äänekkäimpiä Jammu ja Kashmirin autonomian lakkautuksen vastustajia. Hän on myöntänyt, että jos etelä-Intian osavaltiot haluaisivat itsenäistyä köyhemmästä pohjois-Intiasta hän kannattaisi itsenäistymispyrkimyksiä. ==Lähteet== ==Aiheesta muualla== Luokka:Intian pormestarit Luokka:Vuonna 1953 syntyneet Luokka:Elävät henkilöt
Pluvigner

Pluvigner () on kunta läntisessä Ranskassa Morbihanin departementissa Bretagnen alueella. Se sijaitsee noin 34 kilometriä Lorientin kaupungista itään. == Historia == Belgian ilmavoimien F-16 hävittäjälentokone putosi moottorivian takia Pluvignerissä 19.9.2019. Belgiasta ilmaan noussut kone oli matkalla harjoitukseen kohti Ranskan laivaston lentotukikohtaa Bretagnen alueella. ==Lähteet== ==Aiheesta muualla== Luokka:Morbihanin kunnat
Katy Kurtzman

Katy Kurtzman (s. 16. syyskuuta 1965 Washington) on yhdysvaltalainen näyttelijä, joka teki ensimmäiset roolityönsä lapsinäyttelijänä 1970-luvulla. Hän on esiintynyt televisioelokuvissa sekä vieraillut muun muassa sarjoissa Pieni talo preerialla (1977, 1978) ja Greyn anatomia (2013). Vuonna 1981 Kurtzman esitti Lindsay Blaisdelia saippuasarjassa Dynastia. ==Lähteet== ==Aiheesta muualla== Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Vuonna 1965 syntyneet Luokka:Elävät henkilöt
DMI

DMI tarkoittaa: *Digitaalisen median instituutti, Tampereen teknillisen yliopiston erillislaitos *Direct Media Interface, Intelin piirisarjojen suorittimen eteläsiltaan kytkevä väylä
Jorge Buxadé

Jorge Buxadé (s. 16. kesäkuuta 1975) on espanjalainen asianajaja ja Vox- puoluetta edustava poliitikko, joka on toiminut europarlamentaarikkona vuodesta 2019. Hän toimi 1990-luvulla nationalistisen, fasismista ammentaneen, falangistipuolueen ehdokkaana. Buxadé on kertonut, ettei hän kadu nuoruuden poliittista vakaumustaan, mutta on älyllisesti edistynyt niistä päivistä, suorittanut asepalveluksen ja valmistunut asianajajaksi. Hän on aiheuttanut kohua vaalikampanjansa aikana haukkumalla feministejä rumiksi ja väittämällä heidän pyrkivän puuttumaan siihen, mitä espanjalaiset naiset tekevät. Buxadé on Katalonian itsenäisyyden vastustaja sekä puolueensa kärkiehdokas vuoden 2019 europarlamenttivaaleissa. Hän on kritisoinut Euroopan unionin integraatiota sekä vaatinut Espanjaa irtautumaan Schengenin sopimuksestaa vastalauseena sille, että Euroopan unioni tarjoaa suojelua katalaaniseparatistien johtajalle Carles Puigdemontille. Buxadén mukaan Vox ei halua erota Euroopan unionista vaan uudistaa sitä. Hän kritisoi Euroopan unionia liiallisesta puuttumisesta sen jäsenmaiden asioihin, joka hänen mukaansa on syy minkä takia Brexit tapahtui. Hänen mukaansa Euroopan sisäistä yhteistyötä tarvitaan laittoman maahanmuuton hillitsemiseksi. Buxadén mukaan muslimien määrän nouseminen alueella 15–20 prosenttiin johtaa suuriin ongelmiin. ==Lähteet== ==Aiheesta muualla== * Luokka:Espanjalaiset europarlamentaarikot Luokka:Asianajajat Luokka:Vuonna 1975 syntyneet Luokka:Elävät henkilöt
Jordan Bardella

Jordan Bardella (s. 13. syyskuuta 1995) on ranskalainen poliitikko, joka toimii kansallisen liittouman puheenjohtajana. ==Nuoruus== Bardellan äiti on italialainen maahanmuuttaja, joka saapui Ranskaan 1960-luvulla. Erottuaan miehestään hänestä tuli yksinhuoltaja, jonka seurauksena hän eli vaatimatonta elämää maahanmuuttajavaltaisessa lähiössä. Nuoruudessaan Bardella sanoo kohdanneensa islamistifundamentalisteja ja huumekauppiaita, joiden näkemisen myötä hän alkoi aktivoitumaan poliittisesti. Häntä huoletti silloin, kuinka muslimit ja maahanmuuttajat ottivat haltuunsa ranskalaisia esikaupunkeja. ==Ura== Poliittisen uransa Bardella aloitti liittyessään kansalliseen liittoumaan 16-vuotiaana, jonka jälkeen hänestä tuli sen nuorisojärjestön johtaja. 20-vuotiaana Bardellasta tuli kunnanvaltuutettu Île-de-Francessa. Bardella johti puolueensa europarlamenttivaalikampanjaa 23-vuotiaana vuonna 2019, jolloin hänet äänestettiin europarlamentaarikoksi. Marine Le Penin seuraajaksi puolueen puheenjohtajana Bardella valittiin marraskuussa 2022. ==Näkemyksiä== Bardellan mukaan vapaakauppa, avoimet rajat ja globalisaatio ovat vanhentuneita ideoita, ja niiden sijasta nykyajan edistysmielisyys on rajojen puolustamista sekä protektionismia. Puolueen puheenjohtajana Bardella on erittäin lähellä edeltäjäänsä Marine Le Peniä. Ranskalaisen politiikantutkijan Jean-Yves Camusin mukaan Le Penin asema puolueen todellisena johtajana säilyy, vaikka puheenjohtajuus siirtyikin Bardellalle. Camus arvioi heidän olevan ideologisesti varsin samankaltaisia. == Lähteet == == Aiheesta muualla == * Luokka:Ranskalaiset europarlamentaarikot Luokka:Puolueiden puheenjohtajat Luokka:Vuonna 1995 syntyneet Luokka:Elävät henkilöt
Nikolai Iordanski

Nikolai Ivanovitš Iordanski (, 4. joulukuuta 1876 Novohopjorsk – 29. joulukuuta 1928 Moskova) oli venäläinen vallankumouksellinen, toimittaja ja diplomaatti. Iordanski syntyi konttoristin perheeseen. Hän valmistui lukiosta Simferopolissa ja opiskeli Pietarin yliopistossa, josta hänet erotettiin vuonna 1899 opiskelijalakon takia. Samana vuonna Iordanski liittyi Taisteluliittoon työväenluokan vapauttamiseksi. Iordanski toimi Simferopolin, Sevastopolin ja Borisoglebskin sosiaalidemokraattisissa järjestöissä ja liittyi vuonna 1903 menševikkeihin. Hän työskenteli Iskran ja muiden puoluelehtien toimittajana ja oli Georgi Plehanovin läheinen työtoveri. Palattuaan Sveitsistä vuonna 1905 Iordanski kuului Pietarin ensimmäisen työläisneuvostoon toimeenpanevaan komiteaan. Tampereen konferenssissa hänet valittiin Venäjän sosiaalidemokraattisen puolueen keskuskomitean jäseneksi. Vuosina 1909–1917 Iordanski työskenteli Sovremennyi mir ja vuosina 1910–1911 Zvezda -lehden toimittajana. Vuosina 1911–1913 hän asui karkotettuna Uudenkirkon Neuvolassa. Ensimmäisen maailmansodan aikana Iordanski kuului sotaan osallistumista kannattaneisiin menševikkeihin. Helmikuun vallankumouksen jälkeen hän toimi rintamalla väliaikaisen hallituksen komissaarina. Lokakuussa 1917 Iordanski yritti siirtää hallitukselle uskollisia joukkoja Moskovaan tukahduttamaan bolševikkikapinaa. Lokakuun vallankumouksen jälkeen Iordanski asui Helsingissä, jossa hän toimitti Neuvosto-Venäjään myönteisesti suhtautunutta Put-lehteä. Suomen viranomaiset karkottivat hänet vuonna 1922. Venäjälle palattuaan Iordanski liittyi NKP(b):n jäseneksi ja työskenteli Moskovassa ulkoasian kansankomissariaatissa. Vuosina 1923–1924 Iordanski toimi Neuvostoliiton edustajana Italiassa. Viimeisinä vuosinaan hän työskenteli valtion kustannusliikkeessä Gosizdatissa. ==Lähteet== Luokka:Neuvostoliittolaiset diplomaatit Luokka:Venäläiset toimittajat Luokka:Venäläiset vallankumoukselliset Luokka:Vuonna 1876 syntyneet Luokka:Vuonna 1928 kuolleet
Sulkapallo kesäolympialaisissa 2020 – miesten nelinpeli

Miesten sulkapallon nelinpeli Tokion 2020 kesäolympialaisissa pelattiin 24. – 31. heinäkuuta Musashino Forest Sports Plazallaa. Turnaukseen osallistui 16 paria. Turnauksen voitti taiwanilaispari Lee Yang ja Wang Chi-lin. ==Karsinnat== Olympialaisiin pääsee 16 paria. Kaikki parit valitaan BWF:n rankingin perusteella. Jos yhdellä maalla on 8. parhaan joukossa vähintään kaksi paria, saa maa ilmoittaa olympialaisiin kaksi paria. Tämän jälkeen muut maat saavat ilmoittaa yhden parin. Jokainen maanosa tulee olla edustettuna. ==Paikan varmistaneet parit== # Pelaaja Valtio Huom 1 1 Marcus Fernaldi Gideon Maanosapaikka Kevin Sanjaya Sukamuljo 2 2 Mohammad Ahsan Hendra Setiawan 3 3 Li Junhui Liu Yuchen 4 4 Hiroyuki Endo Yūta Watanabe 5 5 Takeshi Kamura Keigo Sonoda 6 7 Lee Yang Wang Chi-lin 7 8 Choi Sol-gyu Seo Seung-jae 8 9 Satwiksairaj Rankireddy Chirag Shetty 9 10 Aaron Chia Soh Wooi Yik 10 11 Kim Astrup Maanosapaikka Anders Skaarup Rasmussen 11 15 Mark Lamsfuß Marvin Seidel 12 18 Vladimir Ivanov Ivan Sozonov — 19 Marcus Ellis Kieltäytyi Chris Langridge 13 25 Ben Lane Sean Vendy 14 32 Jason Ho-shue Maanosapaikka Nyl Yakura — 36 Jelle Maas Kieltäytyi Robin Tabeling 15 37 Phillip Chew Käyttämätön paikka Ryan Chew 16 44 Godwin Olofua Maanosapaikka Anuoluwapo Juwon Opeyori ==Turnaus== Parit jaetaan neljään lohkoon, joissa ne pelaavat yhden ottelun muita lohkon joukkueita vastaan. Lohkojen kaksi parasta etenevät puolivälieriin. ===Lohkovaihe=== ====Lohko 1==== Urheilijat Ottelut Voitot Häviöt 3 2 1 5 2 3 2 1 5 3 3 2 1 4 3 3 0 3 0 6 ====Lohko 2==== Urheilijat Ottelut Voitot Häviöt 3 3 0 6 0 3 2 1 4 2 3 1 2 2 4 3 0 3 0 6 ====Lohko 3==== Urheilijat Ottelut Voitot Häviöt 3 3 0 6 0 3 2 1 4 2 3 1 2 2 4 3 0 3 0 6 ====Lohko 4==== Urheilijat Ottelut Voitot Häviöt 3 3 0 6 1 3 2 1 4 2 3 1 2 3 4 3 0 3 0 6 ===Pudotuspelit=== {{Turnauspuu8 | 29.7. | | 0 | | 2 | 29.7. | | 2 | | 1 | 29.7. | | 2 | | 0 | 29.7. | | 1 | | 2 | 30.7. | | 0 | | 2 | 30.7. | | 2 | | 0 | 31.7. | | 0 | | 2 | 31.7. | | 2 | | 1 }} ==Lähteet== Miesten nelipeli
Sulkapallo kesäolympialaisissa 2020 – naisten nelinpeli

Naisten sulkapallon nelinpeli Tokion 2020 kesäolympialaisissa pelatiin 24. heinäkuuta – 2. elokuuta Musashino Forest Sports Plazallaa. Turnaukseen osallistui 16 paria. Turnauksen voitti indonesialaiset Greysia Polii ja Apriyani Rahayu. ==Karsinnat== Olympialaisiin pääsi 16 paria. Kaikki parit valittiin BWF:n rankingin perusteella. Jos yhdellä maalla oli 8. parhaan joukossa vähintään kaksi paria, sai maa ilmoittaa olympialaisiin kaksi paria. Tämän jälkeen muut maat saivat ilmoittaa yhden parin. Jokainen maanosa tuli olla edustettuna. ==Paikan varmistaneet parit== # Pelaaja Valtio Huom 1 1 Yuki Fukushima Maanosapaikka Sayaka Hirota 2 2 Chen Qingchen Jia Yifan 3 3 Mayu Matsumoto Wakana Nagahara 4 4 Lee So-hee Shin Seung-chan 5 5 Kim So-yeong Kong Hee-yong 6 6 Du Yue Li Yinhui 7 7 Greysia Polii Apriyani Rahayu 8 11 Gabriela Stoeva Maanosapaikka Stefani Stoeva 9 12 Jongkolphan Kititharakul Rawinda Prajongjai 10 14 Chow Mei Kuan Lee Meng Yean 11 15 Maiken Fruergaard Sara Thygesen 12 16 Chloe Birch Lauren Smith 13 17 Selena Piek Cheryl Seinen 14 18 Rachel Honderich Maanosapaikka Kristen Tsai 15 23 Setyana Mapasa Maanosapaikka Gronya Somerville 16 40 Doha Hany Maanosapaikka Hadia Hosny ==Turnaus== Parit jaetaan neljään lohkoon, joissa ne pelaavat yhden ottelun muita lohkon joukkueita vastaan. Lohkojen kaksi parasta etenevät puolivälieriin. ===Lohkovaihe=== ====Lohko 1==== Urheilijat Ottelut Voitot Häviöt 3 3 0 6 1 3 2 1 5 3 3 1 2 3 4 3 0 3 0 6 ====Lohko 2==== Urheilijat Ottelut Voitot Häviöt 3 3 0 6 1 3 2 1 4 3 3 1 2 4 4 3 0 3 0 6 ====Lohko 3==== Urheilijat Ottelut Voitot Häviöt 3 2 1 5 2 3 2 1 4 2 3 1 2 2 5 3 1 2 3 5 ====Lohko 4==== Urheilijat Ottelut Voitot Häviöt 3 3 0 6 1 3 2 1 5 3 3 1 2 3 5 3 0 3 1 6 ===Pudotuspelit=== {{Turnauspuu8 | 29.7. | | 2 | | 1 | 29.7. | | 2 | | 0 | 29.7. | | 2 | | 1 | 29.7. | | 1 | | 2 | 31.7. | | 2 | | 0 | 31.7. | | 0 | | 2 | 2.8. | | 2 | | 0 | 2.8. | | 0 | | 2 }} ==Lähteet== Naisten nelipeli
Sulkapallo kesäolympialaisissa 2020 – sekanelinpeli

Sulkapallon sekanelinpeli Tokion 2020 kesäolympialaisissa pelattiin 24.–30. heinäkuuta Musashino Forest Sports Plazallaa. Turnaukseen osallistuu 16 paria. ==Karsinnat== Olympialaisiin pääsee 16 paria. Kaikki parit valitaan BWF:n rankingin perusteella. Jos yhdellä maalla on 8. parhaan joukossa vähintään kaksi paria, saa maa ilmoittaa olympialaisiin kaksi paria. Tämän jälkeen muut maat saavat ilmoittaa yhden parin. Jokainen maanosa tulee olla edustettuna. ==Paikan varmistaneet parit== # Pelaaja Valtio Huom 1 1 Zheng Siwei Maanosapaikka Huang Yaqiong 2 2 Wang Yilyu Huang Dongping 3 3 Dechapol Puavaranukroh Sapsiree Taerattanachai 4 4 Praveen Jordan Melati Daeva Oktavianti 5 5 Yūta Watanabe Arisa Higashino 6 6 Seo Seung-jae Chae Yoo-jung 7 7 Chan Peng Soon Goh Liu Ying 8 8 Marcus Ellis Maanosapaikka Lauren Smith 9 10 Tang Chun Man Tse Ying Suet 10 14 Thom Gicquel Delphine Delrue 11 15 Robin Tabeling Selena Piek 12 16 Mark Lamsfuß Isabel Herttrich 13 17 Mathias Christiansen Alexandra Bøje 14 31 Joshua Hurlburt-Yu Maanosapaikka Josephine Wu 15 44 Adham Hatem Elgamal Maanosapaikka Doha Hany 16 48 Simon Leung Maanosapaikka Gronya Somerville ==Turnaus== Parit jaetaan neljään lohkoon, joissa ne pelaavat yhden ottelun muita lohkon joukkueita vastaan. Lohkojen kaksi parasta etenevät puolivälieriin. ===Lohkovaihe=== ====Lohko A==== ====Lohko B==== ====Lohko C==== ====Lohko D==== ===Pudotuspelit=== ==Lähteet== Sekanelipeli
Spressa delle Giudicarie

Spressa delle Giudicarie on italialainen lehmänmaidosta valmistettava juusto. Spressa delle Giudicarie -juustoa valmistetaan Italian Alpeilla sijaitsevien Giudicarien, Chiesen, Rendenan ja Ledron kuntien alueella. Joitakin viitteitä juuston historiasta on jo 1200-luvulta. Vuodesta 2003 juustolla on ollut Euroopan unionin nimisuojajärjestelmän mukainen suojattu alkuperänimitys. Juustoa tehtiin perinteisesti voin valmistuksen sivutuotteena ja juustossa on tästä syystä suhteellisen vähän rasvaa. Juustoa valmistetaan heinäkuusta syyskuuhun ja suojatun alkuperänimityksen sääntöjen mukaisesti lehmiä ruokitaan tuolloin vain heinällä. Juustoa valmistettaessa maitoon lisätään juoksute, jonka jälkeen muodostuva juustomassa pilkotaan ja muotitetaan. Juusto suolataan suolaliuoksessa ja sen kypsymiseen kuluu yli kolme kuukautta. Valmis juusto on rakenteeltaan puolikovaa. Juustolla on ruskea tai keltainen kuori, sekä norsunluunvalkoinen sisältö. Juuston maku voimenee kypsymisajan mukaan. Juustoa käytetään sellaisenaan tai esimerkiksi ainesosana muussa ruuanlaitossa. ==Lähteet== Luokka:Italialaiset juustot Luokka:Lehmänmaitojuustot
Zeynep Özsuca

Zeynep Özsuca (s. 1984 Ankara) on turkkilainen pianisti.Klasik Keyifler: Zeynep Özsuca Özsuca aloitti pianotunnit 4-vuotiaana ja jatkoi opintojaan Hacettepen yliopiston Ankaran valtionkonservatoriossa. Hän voitti Borusan Istanbulin sinfoniaorkesterin nuorten solistien kilpailun vuonna 2001 ja muutti tämän jälkeen Yhdysvaltoihin suorittamaan kandidaatin tutkintonsa pianonsoitossa Oberlinin konservatoriossa Peter Takácsin johdolla. Hän valmistui taiteiden maisteriksi vuonna 2013 Berliinin Hanns Eisler -musiikkiyliopistosta, jossa opiskeli pääaineinaan säestystä ja lauluvalmennusta Alexander Vitlinin johdolla. Hän asettui sittemmin Lontooseen. Özsuca on tehnyt yhteistyötä sellaisten kapellimestarien kuin Gustavo Dudamelin, Simon Halseyn ja Simon Rattlen kanssa. Laulajia, joiden kanssa hän on työskennellyt, ovat olleet Magdalena Kožená ja Rolando Villazón. Hän on toiminut korrepetiittorina merkittävissä oopperataloissa ja festivaaleilla, kuten Berliinin valtionoopperassa, Aix-en-Provencen musiikkifestivaalilla ja Glyndebournen festivaalilla. Özsuca on esiintynyt säännöllisesti resitaaleissa Sacha Rattlen, Jess GillaminOxford Playhouse: Jess Gillam, saxophone, with Zeynep Özsuca, piano sekä puhallin- ja pianosekstetti Berlin Counterpointin kanssa. == Lähteet == Luokka:Turkkilaiset pianistit Luokka:Vuonna 1984 syntyneet Luokka:Elävät henkilöt
Stelvio

Stelvio tarkoittaa seuraavia: * Stelvio, , kunta Etelä-Tirolissa Italiassa * Stelvio, italialainen juusto * Stelviosola, , vuoristosola Pohjois-Italiassa * Pista Stelvio, laskettelurinne Italiassa lähellä Stelviosolaa * Alfa Romeo Stelvio, Alfa Romeon valmistama crossover-henkilöautomalli.
Squacquerone di Romagna

Squacquerone di Romagna on italialainen lehmänmaidosta valmistettava tuorejuusto. Squacquerone di Romagna-juustoa valmistetaan Italian Ravennan, Forlì-Cesenan, Riminin ja Bolognan maakuntien alueella, sekä muutamissa kunnissa Ferraran maakunnassa. Juuston nimi juontuu paikallisen murteen sanasta squacquaron, jolla viitataan runsaaseen veteen. Historiallisissa lähteissä juusto mainitaan nimeltä ensimmäisen kerran vuonna 1800. Tuolloin paavi Pius VII:n valinneeseen Venetsiassa järjestettyyn konklaaviin osallistunut kardinaali Bellisomi kyseli tilaamiensa juustojen perään mainiten juustojen valmistajaksi Domenico Bazzocchin. Juustolla on ollut Euroopan unionin nimisuojajärjestelmän mukainen suojattu alkuperänimitys vuodesta 2012 lähtien. Squacquerone di Romagna valmistetaan lehmän täysmaidosta. Maito pastöroidaan, minkä jälkeen siihen lisätään hapate ja juoksute. Muodostuva juustomassa pilkotaan ja muotitetaan, minkä jälkeen juusto kypsyy yhdestä neljään päivää. Valmiilla juustolla ei ole kuorta, ja se on väriltään valkoista. Rakenteeltaan juusto on kermaista ja pehmeää. Juustoa syödään etenkin paikallisen ohutleivän (Piadina Romagnola) kanssa. ==Lähteet== Luokka:Italialaiset juustot Luokka:Lehmänmaitojuustot
Tombstone (elokuva)

Tombstone (engl. Tombstone) on vuonna 1993 valmistunut yhdysvaltalainen lännenelokuva, jonka on ohjannut George P. Cosmatos. Elokuvan pääosissa esiintyvät Kurt Russell, Val Kilmer, Sam Elliott, Bill Paxton ja Michael Biehn. Tombstone oli taloudellinen menestys, ja se sai pääosin myönteisiä arvosteluja. Sittemmin elokuvasta on tullut kulttiklassikko. == Tarina == Elokuva perustuu tositapahtumiin. O. K. Corralin taistelu käytiin lainsuojattomien ja lainvartijoiden välillä Tombstonen kaupungissa Arizonassa 26. lokakuuta 1881. Tähän villin lännen kuuluisimpaan revolveritaisteluun ottivat osaa lainsuojattomat Billy Clanton, Frank McLaury, Tom McLaury ja Ike Clanton sekä lainvalvojat Wyatt Earp, Virgil Earp, Morgan Earp ja Doc Holliday. Taistelu kesti todellisuudessa vain 30 sekuntia. Elokuvassa Wyatt Earpia esittää Kurt Russell, ja Doc Hollidayn roolissa nähdään Val Kilmer. == Lähteet == == Aiheesta muualla == * Tombstone Internet Movie Databasessa (IMDb.com) (englanniksi) Luokka:Vuoden 1993 yhdysvaltalaiset elokuvat Luokka:Yhdysvaltalaiset lännenelokuvat
Nina Vainikainen

Nina Vainikainen (s. 9. maaliskuuta 1983 Elimäki) on suomalainen entinen pikajuoksija, joka edusti Karhulan Katajaisija. Vainikainen saavutti 400 metrin juoksussa hopeaa vuoden 2005 Yleisurheilun sisäratojen Suomen- mestaruuskilpailuissa ja pronssia vuoden 2010 Yleisurheilun sisäratojen Suomen-mestaruuskilpailuissa. == Lähteet == Luokka:Vuonna 1983 syntyneet Luokka:Elävät henkilöt Luokka:Suomalaiset pikajuoksijat
Anette Haukilahti

Mira Anette Emilia Haukilahti (s. 5. joulukuuta 1993 Tornio) on suomalainen keskipitkän matkan juoksija. Hän edusti urallaan Alatornion Pirkkoja ja Lapin Lukkoa. Haukilahti voitti vuoden 2010 Yleisurheilun sisäratojen Suomen- mestaruuskilpailuissa hopeaa 1 500 metrin juoksussa ja pronssia 3 000 metrin juoksussa. Haukilahti väitteli lääketieteen tohtoriksi vuonna 2021. == Lähteet == Luokka:Suomalaiset keskimatkojen juoksijat Luokka:Suomalaiset lääkärit Luokka:Vuonna 1993 syntyneet Luokka:Elävät henkilöt
Ioe

IOE tai IoE voi tarkoittaa seuraavia * Internet of everything, esineiden internet * inlet over exhaust, IOE-moottori, polttomoottorityyppi
Pietro Bartolo

Pietro Bartolo (s. 2. helmikuuta 1956) on italialainen lääkäri, joka tunnetaan pakolaisille tekemästään avustustyöstä. Vuoden 2019 europarlamenttivaaleissa hänet valittiin europarlamentaarikoksi Demokraattisesta puolueesta, joka kuuluu sosiaalidemokraattien ryhmään europarlamentissa. Bartolon mukaan hän alkoi ajamaan pakolaisten asioita aktiivisemmin, kun vuonna 2013 hänen kotipaikkansa Lampedusan lähistöllä tapahtui suuri merionnettomuus. Hän joutui tuolloin tekemään ruumiinavauksia hukkuneille siirtolaisille, mikä vaikutti häneen syvästi. Sen jälkeen Bartolo esiintyi dokumenttielokuvassa ja kirjoitti kaksi kirjaa siirtolaisuuden varjopuolista. Kyseinen dokumenttielokuva oli vuonna 2016 julkaistu Fuocoammare: Tuli merellä, jonka myötä Bartolosta tuli kuuluisa Italiassa. Bartolon mukaan pakolaisten kohtaamat vaarat ovat suurimpia rikoksia ihmiskuntaa vastaan. Hän myös haluaa uudistaa Dublin- asetusta, jonka mukaan sen valtion johon pakolaiset saapuvat pitäisi käsitellä heidän hakemuksensa. Bartolon mukaan pakolaisilla tulee olla oikeus pyrkiä siihen maahan, johon he haluavat mennä. Hänen näkökulmansa mukaan maahanmuutto on välttämätön ja positiivinen ilmiö, jota ilman Eurooppa kuihtuu alhaisen syntyvyyden takia. Bartolo myös pitää Euroopan unionia vastuullisena kolonialismista. ==Lähteet== ==Aiheesta muualla== * Luokka:Italialaiset europarlamentaarikot Luokka:Italialaiset lääkärit Luokka:Italialaiset kirjailijat Luokka:Vuonna 1956 syntyneet Luokka:Elävät henkilöt
Kalixin seurakunta

Kalixin seurakunta () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Kalixin kunnassa. == Kirkot == pienoiskuva|Kalixin kirkko. * Kalixin kirkko * Sangisin kirkko * Tören kirkko * Morjärven kirkko *Björkforsin kirkko *Paaskerin kirkko *Malurin kappeli == Lähteet == == Aiheesta muualla == *Seurakunnan kotisivut Luokka:Ruotsin kirkon seurakunnat Luokka:Kainuun kunta Luokka:Luulajan hiippakunta
Geoffrey Scott

Geoffrey Scott (22. helmikuuta 1942 Hollywood, Kalifornia – 23. helmikuuta 2021 Broomfield, Colorado) oli yhdysvaltalainen näyttelijä. Hänet tunnetaan muun muassa saippuasarjasta Dynastia, jossa hän esitti Mark Jenningsia vuosina 1982–1984. Scott näytteli myös esimerkiksi sarjoissa Yön vampyyrit (1970), General Hospital (1989) ja Guiding Light (1994). Vuonna 2003 hän esitti presidenttiä elokuvassa Hulk. == Lähteet == Luokka:Yhdysvaltalaiset näyttelijät Luokka:Vuonna 1942 syntyneet Luokka:Vuonna 2021 kuolleet
Demokraattinen ryhmittymä

Demokraattinen ryhmittymä () (lyh. ΔΗΣΥ, DISY) oli kreikkalainen keskusta- vasemmistolaisten puolueiden vaaliliitto, joka rakentui Pasokin ympärille. Se perustettiin vuonna 2015 ja lakkautettiin vuonna 2018, jolloin sen tilalle perustettiin Muutosliike -vaaliliitto. Vaaliliiton johtajana toimi Pasokin Fófi Gennimatá. Demokraattinen ryhmittymä -vaaliliittoa ei tule sekoittaa Kyproksella toimivaan DISY-puolueeseen. == Jäsenpuolueet == Demokraattisen ryhmittymän jäsenpuolueet olivat: Puolue Ideologia Pasok sosiaalidemokratia Demokraattisten sosialistien liike (KIDISO) demokraattinen sosialismi Kansalaisliikkeet sosiaalidemokratian puolesta sosiaalidemokratia Demokraattisen kansallisen uudistumisen liitto (EDEM) sosiaaliliberalismi Demokratian ääni sosiaaliliberalismi == Vaalitulokset == Vaaliliiton tulokset parlamenttivaaleissa olivat: Vuosi Vaalit Johtaja Äänet Paikkamäärä Asema / Huomautukset Määrä % 2015 Parlamenttivaalit 2015 II Fófi Gennimatá 6,28 == Lähteet == Luokka:Kreikan puolueet
Demokraattinen uudestisyntyminen

Demokraattinen uudestisyntyminen () on kreikkalainen keskusta-oikeistolainen puolue. Se on perustettu vuonna 2003 erkaantumana Pasokista. Puolue ei ole osallistunut vaaleihin itsenäisesti vuoden 2012 jälkeen. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2000 Parlamenttivaalit 2000 Stélios Papathemelís ei osallistunut 2004 Parlamenttivaalit 2004 ei osallistunut tuki ND:tä 2007 Parlamenttivaalit 2007 0,80 ei parlamentissa 2009 Europarlamenttivaalit 2009 1,27 ei parlamentissa Parlamenttivaalit 2009 0,45 ei parlamentissa 2012 Parlamenttivaalit 2012 I 0,92 vaaliliitossa (Demokraattinen uudestisyntyminen - EPAM) ei parlamentissa 2014 Europarlamenttivaalit 2014 ei osallistunut tuki EPAL:ia ei parlamentissa == Lähteet == == Aiheesta muualla == * Δημοκρατική Αναγέννηση. Puolueen verkkosivut. Luokka:Kreikan puolueet
Demokraattisen keskustan liitto

Demokraattisen keskustan liitto () (lyh. ΕΔΗΚ, EDIK) on kreikkalainen poliittiseen keskustaan kuuluva puolue. Se perustettiin vuonna 1976, jolloin se jatkoi Keskustaunioni – Uudet voimat -puolueen työtä. Puolue ei ole osallistunut vaaleihin itsenäisesti vuoden 1989 jälkeen. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 1974 Parlamenttivaalit 1974 Geórgios Mávros ei osallistunut 1977 Parlamenttivaalit 1977 11,95 1981 Parlamenttivaalit 1981 Ioánnis Zígdis 0,40 ei parlamentissa Europarlamenttivaalit 1981 1,12 ei parlamentissa 1984 Europarlamenttivaalit 1984 0,28 ei parlamentissa 1985 Parlamenttivaalit 1985 ei osallistunut tuki Pasokia 1989 Europarlamenttivaalit 1989 0,28 ei parlamentissa Parlamenttivaalit 1989 I 0,12 ei parlamentissa 2009 Parlamenttivaalit 2009 Neoklís Sarrís ei osallistunut tuki Demokraattista uudestisyntymistä ei parlamentissa 2012 Parlamenttivaalit 2012 I Stávros Karámpelas ei osallistunut tuki Syrizaa ei parlamentissa Parlamenttivaalit 2012 II ei osallistunut tuki Syrizaa ei parlamentissa 2015 Parlamenttivaalit 2015 I ei osallistunut tuki Syrizaa ei parlamentissa == Lähteet == == Aiheesta muualla == * Ένωση Δημοκρατικού Κέντρου. Puolueen verkkosivut. Luokka:Kreikan puolueet Luokka:Radikaalit puolueet
Edistyksellisten ja vasemmistolaisten voimien liitto

Edistyksellisten ja vasemmistolaisten voimien liitto () oli kreikkalainen vasemmistolaisten puolueiden vaaliliitto. Se perustettiin vuonna 1977 ja lakkautettiin vuonna 1981. == Jäsenpuolueet == Edistyksellisten ja vasemmistolaisten voimien liiton jäsenpuolueet olivat: Puolue Ideologia Kreikan sisäinen kommunistinen puolue (KKE Esot.) eurokommunismi Yhdistynyt demokraattinen vasemmisto demokraattinen sosialismi Sosialistinen marssi demokraattinen sosialismi Sosialistinen aloite demokraattinen sosialismi Kristillinen demokratia kristillinen sosialismi == Vaalitulokset == Vaaliliiton tulokset parlamenttivaaleissa olivat: Vuosi Vaalit Johtaja Äänet Paikkamäärä Asema / Huomautukset Määrä % 1977 Parlamenttivaalit 1977 Ilías Ilioú 2,72 == Lähteet == Luokka:Kreikan puolueet
Ekologiset vihreät

Ekologiset vihreät () (lyh. ΟΠ, OP) on kreikkalainen vihreä puolue. Se on perustettu vuonna 2002. Vuodesta 2015 puolue tekee yhteistyötä Syrizan kanssa. Puolueella on ollut Syrizan osana 1–2 edustajaa Kreikan parlamentissa vuosina 2015–2019 ja yksi edustaja Euroopan parlamentissa kaudella 2009–2014. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2004 Europarlamenttivaalit 2004 0,67 ei parlamentissa 2007 Parlamenttivaalit 2007 1,05 ei parlamentissa 2009 Europarlamenttivaalit 2009 3,49 osa Greens/EFA- ryhmää Parlamenttivaalit 2009 2,53 ei parlamentissa 2012 Parlamenttivaalit 2012 I Ioánna Kontoúli 2,93 ei parlamentissa Parlamenttivaalit 2012 II 0,88 ei parlamentissa 2014 Europarlamenttivaalit 2014 0,90 ei parlamentissa 2015 Parlamenttivaalit 2015 I 36,34 osa Syrizaa Parlamenttivaalit 2015 II 35,46 osa Syrizaa 2019 Europarlamenttivaalit 2019 0,87 vaaliliitossa (Ekologiset vihreät – Kreikan piraattipuolue) ei parlamentissa Parlamenttivaalit 2019 39,85 osa Syrizaa ei parlamentissa 2023 Parlamenttivaalit 2023 I 0,60 vaaliliitossa (Ekologiset vihreät – Vihreä yhtenäisyys) ei parlamentissa Parlamenttivaalit 2023 II 0,40 vaaliliitossa (Ekologiset vihreät – Vihreä yhtenäisyys) ei parlamentissa == Lähteet == == Aiheesta muualla == * Οικολόγοι Πράσινοι. Puolueen verkkosivut. Luokka:Kreikan puolueet
En maksa -liike

En maksa -liike () on kreikkalainen vasemmistolainen puolue. Se on perustettu vuonna 2012. Puolue syntyi Kreikan velkakriisin puhkeamisen jälkeen. Se perustui samannimiseen, jo vuonna 2008 syntyneeseen kansalaistottelemattomuutta harjoittaneeseen liikkeeseen, jonka jäsenet kieltäytyivät maksamasta esimerkiksi tietulleja ja metromatkoja. Puolueen perustaminen aiheutti myös ristiriitoja itse ydinliikkeessä, koska osa liikkeen jäsenistä katsoi, ettei mikään puolue saanut omia aatetta. Puolue osallistui vuoden 2012 kaksiin parlamenttivaaleihin, mutta ei saanut paikkoja Kreikan parlamenttiin. == Vaalitulokset == Puolueen tulokset parlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2012 Parlamenttivaalit 2012 I Vasílis Papadópoulos 0,88 ei parlamentissa Parlamenttivaalit 2012 II 0,39 ei parlamentissa == Lähteet == == Aiheesta muualla == * Κίνημα Δεν Πληρώνω. Liikkeen verkkosivut. Luokka:Kreikan puolueet
Hautajoki

Hautajoki on Kärsämäellä Pohjois-Pohjanmaalla sijaitseva joki. Se on Pyhäjoen sivujoki. Luokka:Suomen joet Luokka:Kärsämäki Luokka:Pyhäjoen vesistö
Kansallinen ryhmitys

Kansallinen ryhmitys (, ) (lyh. ΕΠ, EP) oli kreikkalainen oikeistolainen puolue. Se perustettiin vuonna 1977 ja lakkautettiin vuonna 1981. Puolue oli politiikaltaan konservatiivinen ja kuningasmielinen. Se osallistui vain vuoden 1977 parlamenttivaaleihin, joissa puolue sai viisi edustajaa, mutta puolueen puheenjohtaja Stéfanos Stefanópoulos itse ei mennyt läpi. Puolue purettiin vähän ennen vuoden 1981 vaaleja vuoden 1980 presidentinvaaliin liittyneiden kiistojen vuoksi. == Vaalitulokset == Puolueen tulokset parlamenttivaaleissa olivat: Vuosi Vaalit Johtaja Äänet Paikkamäärä Asema / Huomautukset Määrä % 1977 Parlamenttivaalit 1977 Stéfanos Stefanópoulos 6,82 == Lähteet == Luokka:Kreikan puolueet
Kansan yhtenäisyys

Kansan yhtenäisyys () (lyh. ΛΑΕ, LAE) on kreikkalainen vasemmistolainen puolue. Se on perustettu vuonna 2015. Kansan yhtenäisyyden perusti elokuussa 2015 joukko Syrizan vasemmasta laidasta eronneita poliitikkoja ympäristö- ja energiaministerinä Tsíprasin I hallituksessa toimineen Panagiótis Lafazánisin johdolla. Perustaminen oli vastalause Kreikan velkojien vaatimuksia vastaan Kreikan velkakriisin tulehduttua uudelleen kesän 2015 kansanäänestyksen aikoihin. Puolueella oli alkuvaiheessa Syrizasta siirtyneitä parlamentaarikkoja ja europarlamentaarikkoja, mutta se ei onnistunut saamaan edustajia vaaleissa 2015 ja 2019. Lafazánis toimi puolueen johdossa eroamiseensa vuonna 2019 saakka. == Vaalitulokset == Puolueen tulokset vaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2014 Europarlamenttivaalit 2014 Panagiótis Lafazánis ei osallistunut edustajat siirtyivät muista puolueista osa GUE/NGL-ryhmää 2015 Parlamenttivaalit 2015 I ei osallistunut Parlamenttivaalit 2015 II 2,87 ei parlamentissa 2019 Europarlamenttivaalit 2019 0,56 ei parlamentissa Parlamenttivaalit 2019 Níkos Chountís 0,28 ei parlamentissa == Lähteet == == Aiheesta muualla == * Λαϊκή Ενότητα. Puolueen verkkosivut. Luokka:Kreikan puolueet
Keskustaunioni – Uudet voimat

Keskustaunioni – Uudet voimat () (lyh. ΕΚ-ΝΔ, EK-ND) oli kreikkalainen poliittiseen keskustaan kuulunut puolue. Se perustettiin vuonna 1974 ja lakkautettiin vuonna 1976. Puolue jatkoi vanhan Keskustaunionin (EK) työtä yhdessä Uudet poliittiset voimat (NPD) -puolueen kanssa. Poliittisesti puolue edusti liberalismia, venizéloslaisuutta ja tasavaltalaisuutta. Puolue nimettiin uudelleen vuonna 1976 nimelle Demokraattisen keskustan liitto (EDIK). == Vaalitulokset == Puolueen tulokset parlamenttivaaleissa olivat: Vuosi Vaalit Johtaja Äänet Paikkamäärä Asema / Huomautukset Määrä % 1974 Parlamenttivaalit 1974 Geórgios Mávros 20,42 == Lähteet == Luokka:Kreikan puolueet
Kreikan piraattipuolue

Kreikan piraattipuolue () on kreikkalainen piraattipuolue. Se on perustettu vuonna 2012. Puolue on osallistunut Kreikan parlamenttivaaleihin ja europarlamenttivaaleihin vuosina 2012–2015, mutta ei ole saanut paikkoja kumpaankaan parlamenttiin. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2012 Parlamenttivaalit 2012 I 0,51 ei parlamentissa Parlamenttivaalit 2012 II 0,23 ei parlamentissa 2014 Europarlamenttivaalit 2014 0,90 vaaliliitossa (Ekologiset vihreät - Kreikan piraattipuolue) ei parlamentissa 2015 Parlamenttivaalit 2015 II 0,28 vaaliliitossa (Demokraatit - Arvojen yhteiskunta - Kreikan piraattipuolue) ei parlamentissa == Lähteet == == Aiheesta muualla == * Κόμμα Πειρατών Ελλάδας. Puolueen verkkosivut. Luokka:Kreikan puolueet Luokka:Piraattipuolueet
Kreikan sisäinen kommunistinen puolue

Kreikan sisäinen kommunistinen puolue () (lyh. ΚΚΕ Εσωτ., KKE Εsot.) oli kreikkalainen kommunistinen puolue, joka erkani Kreikan kommunistisesta puolueesta (KKE) vuonna 1968. Se lakkautettiin vuonna 1987. == Historia == Kreikan sisäinen kommunistinen puolue syntyi vuonna 1968 hajaantumana Kreikan kommunistisesta puolueesta Tšekkoslovakian miehityksen jälkeen. Tuolloin KKE pysyi uskollisena Neuvostoliitolle, kun taas Kreikan sisäinen kommunistinen puolue seurasi eurokommunistista linjaa ja pyrki ottamaan etäisyyttä marxilais-leninistiseen neuvostokommunismiin. Kreikan sisäisen kommunistisen puolueen kannattajat kutsuivat jäljelle jäänyttä KKE:tä ”Ulkoiseksi KKE:ksi” (ΚΚΕ Εξωτερικού, KKE Εxoterikoú), mikä viittasi siihen, että Neuvostoliiton uskottiin sanelevan sen päätökset. Puolue vastusti aktiivisesti Kreikan sotilasjunttaa. Ensimmäisiin juntan jälkeisiin vaaleihin eli vuoden 1974 parlamenttivaaleihin Kreikan sisäinen kommunistinen puolue osallistui Yhdistynyt vasemmisto -nimisenä vaaliliittona KKE:n ja Yhdistyneen demokraattisen vasemmiston kanssa. Tuolloin se sai kaksi paikkaa parlamenttiin, mikä jäi puolueen parhaaksi tulokseksi. Puolueen viimeiset parlamenttivaalit olivat vuoden 1985 vaalit. Puolueella oli myös yksi paikka Euroopan parlamentissa vuosina 1981–1989. Kreikan sisäinen kommunistinen puolue hajosi vuonna 1987, ja siitä syntyivät puolueet Uudistuva kommunistinen ekologinen vasemmisto (AKOA) ja Kreikkalainen vasemmisto. Kreikkalainen vasemmisto liittyi myöhemmin Vasemmiston ja edistyksen liittoon (Synaspismós, SYN, joka puolestaan toimi Syrizan juurena. == Vaalitulokset == Puolueen tulokset vaaleissa olivat: Vuosi Vaalit Johtaja Äänet Paikkamäärä Asema / Huomautukset Määrä % 1974 Parlamenttivaalit 1974 Bámpis Drakópoulos 9,47 1977 Parlamenttivaalit 1977 2,72 1981 Parlamenttivaalit 1981 Leonídas Kýrkos 1,35 ei parlamentissa 1981 Europarlamenttivaalit 1981 5,30 1984 Europarlamenttivaalit 1984 3,42 1985 Parlamenttivaalit 1985 1,84 == Lähteet == Luokka:Kommunistiset puolueet Luokka:Kreikan puolueet
Yhdistynyt demokraattinen vasemmisto

Yhdistynyt demokraattinen vasemmisto () (lyh. ΕΔΑ, EDA) oli kreikkalainen vasemmistolainen puolue. Se perustettiin vuonna 1951 ja lakkautettiin vuonna 1989. Puolue toimi pääosin vuosina 1951–1974, vaikkakin oli virallisesti kielletty Kreikan sotilasjuntan aikana 1967–1974, ja se oli tuona aikana Kreikan tärkein vasemmistopuolue. Kreikan kommunistinen puolue (KKE) toimi osana Yhdistynyttä demokraattista vasemmistoa KKE:n ollessa kielletty. Näin EDA oli tuolloin käytännössä KKE:n peitejärjestö. == Vaalitulokset == Puolueen tulokset parlamenttivaaleissa olivat: Vuosi Vaalit Johtaja Äänet Paikkamäärä Asema / Huomautukset Määrä % 1951 Parlamenttivaalit 1951 Ioánnis Pasalídis 10,57 1952 Parlamenttivaalit 1952 9,55 ei parlamentissa 1956 Parlamenttivaalit 1956 48,15 osa Demokraattinen unioni -vaaliliittoa 1958 Parlamenttivaalit 1958 24,42 1961 Parlamenttivaalit 1961 14,63 osa PAME-vaaliliittoa 1963 Parlamenttivaalit 1963 14,34 1964 Parlamenttivaalit 1964 11,8 1974 Parlamenttivaalit 1974 Ilías Ilioú 9,47 osa Yhdistynyt vasemmisto -vaaliliittoa 1977 Parlamenttivaalit 1977 2,72 osa Edistyksellisten ja vasemmistolaisten voimien liitto -vaaliliittoa 1981 Parlamenttivaalit 1981 Manólis Glézos 48,07 vaaliliitossa (PASOK-EDA) 1985 Parlamenttivaalit 1985 45,82 vaaliliitossa (PASOK-EDA) == Lähteet == Luokka:Kreikan puolueet
Viheraurinkoahven

Viheraurinkoahven (Lepomis cyanellus) on aurinkoahventen (Centrarchidae) heimoon kuuluva makean veden kalalaji. Constantine Samuel Rafinesque kuvasi sen tieteelle vuonna 1819. Sen tieteellinen lajinimi cyanellus merkitsee sinistä. == Ulkonäkö ja koko == Viheraurinkoahven on pääasiassa kellanvihreä, vaikkakin selkä on selvästi tummempi. Vatsa on yhtä vaalea kuin kyljet, joissa on noin kuusi tummaa pystyraitaa. Monesti viheraurinkoahvenella on kyljissään pieniä sinisiä pilkkuja. Selkäevä on ahvenen tapaan kaksiosainen, mutta taaempi osa on suurempi ja pyöreämpi etuosaan verrattuna. Viheraurinkoahven on tavallisesti noin 20 senttimetrin mittainen, mutta voi kasvaa jopa 31 senttimetrin mittaan. Suurin tavattu paino on 960 grammaa. == Levinneisyys ja elinympäristö == Viheraurinkoahventa tavataan Pohjois-Amerikan Yhdysvalloissa Suurten järvien, Hudsoninlahden ja Mississippi-joen valuma-alueilla New Yorkista. Kanadassa se elää alueella Ontariosta Minnesotaan ja Etelä-Dakotaan sekä etelän Meksikonlahdessa. Viheraurinkoahventa voidaan tavata myös pohjoisessa Meksikossa. == Ravinto ja elintavat == Viheraurinkoahventen ravintoa on nuorena eläinplankton, vesihyönteiset sekä kalan mäti kun taas aikuisten ruokavalioon kuuluvat kalan mäti, kotilot, sammakkoeläimet, nilviäiset, hyönteiset ja niiden toukat, ravut, pienet kalat ja joskus myös kasvit. Aikuiset viheraurinkoahvenet elävät hitaasti virtaavissa lammissa, puroissa ja järvissä lähellä kasvillisuutta. Niiden kutu lasketaan sille tarkoitettuun "pesään". == Lähteet == Luokka:Aurinkoahvenet
Yhdistynyt vasemmisto (Kreikka)

Yhdistynyt vasemmisto () oli kreikkalainen vasemmistolaisten puolueiden vaaliliitto. Se perustettiin vuonna 1974 Kreikan sotilasjuntan kaatumista seuranneisiin vuoden 1974 parlamenttivaaleihin ja lakkautettiin vuonna 1977. == Jäsenpuolueet == Yhdistyneen vasemmiston jäsenpuolueet olivat: Puolue Ideologia Kreikan kommunistinen puolue (KKE) kommunismi Kreikan sisäinen kommunistinen puolue (KKE Esot.) eurokommunismi Yhdistynyt demokraattinen vasemmisto (EDA) demokraattinen sosialismi == Vaalitulokset == Vaaliliiton tulokset parlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 1974 Parlamenttivaalit 1974 Ilías Ilioú 9,47 == Lähteet == Luokka:Kreikan puolueet
Yhdistynyt rintama

Yhdistynyt rintama (), alun perin Yhdistynyt liike (Ενωτική Κίνηση, Enotikí Kínisi), oli kreikkalainen keskusta-vasemmistolainen, sosiaalidemokraattinen puolue. Se perustettiin vuonna 2011 ja lakkautettiin vuonna 2013. Puolueen perustaja ja johtaja oli Panagiótis Kouroumplís. Kouroumplís perusti Yhdistyneen rintaman 9. marraskuuta 2011 sen jälkeen kun hänet oli erotettu Pasok-puolueesta. Puolueeseen liittyi myös muita pasoklaisia ja vasemmistolaisia. Yhdistynyt rintama sai vuoden 2012 kaksissa parlamenttivaaleissa 2–3 edustajaa vaaliliitossa Syrizan kanssa. Puolue sulautui Syrizaan vuonna 2013. == Vaalitulokset == Puolueen tulokset parlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2009 Parlamenttivaalit 2009 Panagiótis Kouroumplís ei osallistunut 2012 Parlamenttivaalit 2012 I 16,78 Parlamenttivaalit 2012 II 26,89 == Lähteet == Luokka:Kreikan puolueet
Kiviravut

Kiviravut (Lithodidae) on kymmenjalkaisten (Decapoda) lahkoon kuuluva äyriäisheimo. Siihen kuuluu 10 sukua, joissa on yhteensä 125 lajia. == Lähteet == Luokka:Kymmenjalkaiset
Patricia St. John

Patricia Mary St. John (5. huhtikuuta 1919 – 15. elokuuta 1993) oli englantilainen kirjailija. Hän on kirjoittanut monia kristillisiä lastenkirjoja, joista tunnetuimmat ovat Lumen aarteet (1950) ja Tanglewoodin salaisuus (1948). Kolmesta hänen kirjoittamastaan kirjasta on tehty elokuva. Patricia St. John on myös työskennellyt lähetyssaarnaaja-sairaalanhoitajana Marokossa. == Teoksia == * Kinzan pakomatka. Suomentanut Helvi Lönblad. Päivä, 1963. *Lumen aarteet. Suomentanut Rauno Luoto. RV-kirjat, 1966. * Sateenkaaripuutarha. Suomentanut Rauno Luoto. Päivä, 1967. *Meren arvoitus. Kuvittanut Robert G. Doares, suomentanut Rauno Luoto. Päivä, 1969. *Neljä kynttilää. Suomentanut Anja Waismaa. Päivä, 1970. * Kahdesti vapautettu: romaani. Suomentanut Liisa Nironen. Päivä, 1973. * Susanna selvittää salaisuuden. Suomentanut Eine Rossi. Päivä, 1979. * Tanglewoodin salaisuus. Suomentanut Helvi Lönblad. Päivä, 1981. * Millään ei ole enää väliä: Romaani. Suomentanut Marja Helanen-Ahtola. Päivä, 1983. * Tahdotko uskoa?: kasva tuntemaan Jumala. Suomentanut Outi Toivari. Päivä, 1984. * Voittaja. Suomentanut Maija Roinila. Päivä, 1984. * Kirjava kissanpentu. Suomentanut Merja Pitkänen. Päivä, 1985. * Seikkailujen joki: nuorisoromaani. Suomentanut Maija Roinila. Päivä, 1985. * Raamatun Jeesus. Kuvittanut Richard Scott, suomentanut Marvi Jalo. Uusi tie, 1991. * Aavikon lapset. Suomentanut Salme Moksunen. Päivä, 1992. * Turvapaikka. Kuvittanut Jeff Anderson, suomentanut Sanna Myllärinen. Uusi tie, 2003. * Lumen aarteet. Suomentanut Rauno Luoto, uudistanut Oili Räsänen. Päivä, 2004. * Rukous on seikkailu. Kuvittanut Stewart Mingham, suomentanut Marja Sevón. Päivä, 2010. == Lähteet == Luokka:Englantilaiset kirjailijat Luokka:Vuonna 1919 syntyneet Luokka:Vuonna 1993 kuolleet
Hans Rudi Erdt

Hans Rudi Erdt (31. maaliskuuta 1883 – 24. toukokuuta 1918) oli saksalainen graafikko. Hän opiskeli Münchenin taideteollisessa oppilaitoksessa ja muutti Berliiniin vuonna 1905, missä hänestä tuli mainosgraafikko. Erdt sai töihinsä vaikutteita Ludwig Hohlweinilta ja Lucian Bernhardilta. Ensimmäisen maailmansodan aikana Erdt suunnitteli julisteita Saksan valtiolle. == Lähteet == Luokka:Saksalaiset graafiset suunnittelijat Luokka:Saksalaiset henkilöt Luokka:Vuonna 1883 syntyneet Luokka:Vuonna 1918 kuolleet
Kultaotsasargi

Kultaotsasargi eli kultaotsa-ahven (Sparus aurata) on hammasahventen (Sparidae) heimoon kuuluva kalalaji. Se on sukunsa Sparus ainoa laji. Se elää Atlantilla, Välimerellä ja Mustallamerellä. Kultaotsa-ahven on tavallisesti noin 35 senttimetrin mittainen ja voi kasvaa maksimissaan noin 70 senttimetrin mittaiseksi. Se saattaa elää jopa yksitoistavuotiaaksi. == Lähteet == Luokka:Hammasahvenet